CELEX: 32013D0299
Language: lt
Date: 1371168000000
Title: 2013/299/ES, Euratomas: 2013 m. birželio 14 d. Tarybos sprendimas, kuriuo nustatomas atstovų į Europos Parlamentą aštuntųjų rinkimų remiantis tiesiogine visuotine rinkimų teise laikotarpis

21.6.2013   
            
            
               LT
            
            
               Europos Sąjungos oficialusis leidinys
            
            
               L 169/69
            
         
      TARYBOS SPRENDIMAS
   
   2013 m. birželio 14 d.
   kuriuo nustatomas atstovų į Europos Parlamentą aštuntųjų rinkimų remiantis tiesiogine visuotine rinkimų teise laikotarpis
   (2013/299/ES, Euratomas)
   EUROPOS SĄJUNGOS TARYBA,
   atsižvelgdama į 1976 m. rugsėjo 20 d. Aktą dėl atstovų į Europos Parlamentą rinkimų remiantis tiesiogine visuotine rinkimų teise (1), ypač į jo 11 straipsnio 2 dalies antrą pastraipą,
   atsižvelgdama į Europos Parlamento nuomonę (2),
   kadangi:
   
               (1)
            
            
               1978 m. liepos 25 d. Sprendimu 78/639/Euratomas, EAPB, EEB, kuriuo nustatomas atstovų į Europos Parlamentą pirmųjų rinkimų remiantis tiesiogine visuotine rinkimų teise laikotarpis (3), Taryba nustatė pirmųjų rinkimų laikotarpį (1979 m. birželio 7–10 d.);
            
         
               (2)
            
            
               aštuntųjų rinkimų per atitinkamą 2014 m. laikotarpį surengti nėra įmanoma;
            
         
               (3)
            
            
               todėl turėtų būti nustatytas kitas rinkimų laikotarpis,
            
         PRIĖMĖ ŠĮ SPRENDIMĄ:
   1 straipsnis
   1976 m. rugsėjo 20 d. Akto dėl atstovų į Europos Parlamentą rinkimų remiantis tiesiogine visuotine rinkimų teise 10 straipsnio 1 dalyje nurodytas laikotarpis, per kurį turi įvykti aštuntieji rinkimai, yra 2014 m. gegužės 22–25 d.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   
      Priimta Liuksemburge 2013 m. birželio 14 d.
      
         
            Tarybos vardu
         
         
            Pirmininkas
         
         R. BRUTON
         
      
   
   
      (1)  OL L 278, 1976 10 8, p. 5.
   
      (2)  2013 m. gegužės 21 d. nuomonė (dar nepaskelbta Oficialiajame leidinyje).
   
      (3)  OL L 205, 1978 7 29, p. 75.